બેકિંગ સોડા એટલે કે સોડિયમ બાયકાર્બોનેટ એટલે કે ખાવાનો સોડા તમારી ત્વયાને ઘણી રીતે લાભ પહોંચાડી શકે છે. જો તમે તમારા નાહવાના પાણીમાં થોડોક સરખો બેકિંગ સોડા એડ કરશો તો તે તમને ત્વચા પર થઈ આવતી પોપડીમાં રાહત આપશે અને ત્વચા પર જો ખજવાળ આવતી હોય તો તે સમસ્યાને પણ દૂર કરે છે. ગંઠાયેલી ચામડીને સ્મૂધ કરે છે, અને વિવિધ જાતના રેશિસ પણ દૂર કરે છે. અને તેનો લીંબુ સાથે ઉપયોગ કરવામાં આવે તો તે જાંખી તેમજ ઘેરી ત્વચાને ઉજળી બનાવવામાં પણ મદદ કરે છે. બેકિંગ સોડાથી ફ્રિઝમાં આવતી દૂર્ગંધ પણ દૂર કરી શકાય છે અને પેટની ગડબડ પણ દૂર થઈ શકે છે. બેકિંગ સોડા એક એવી વસ્તુ છે જે કોઈપણના રસોડામાં સરળતાથી ઉપલબ્ધ હોય છે. બીજા ઘણાબધા ફાયદાઓની સાથે સાથે તે તમારી ત્વચા માટે પણ ખુબ જ લાભપ્રદ છે.